William Tecumseh Sherman, naixito de Lancaster (Ohio) o 8 de febrero de 1820 y muerto en Nueva York (Nueva York) o 14 de febrero de 1891, estió un melitar estausunidense, con un destacato papel mientres a Guerra Civil estausunidense, a on plegó a o ran de Major general y a on participó en quantas batallas d'importancia, incluindo-ie a suya Marcha enta la mar que dividió en dos o territorio d'os Estatos Confederatos d'America y remató con a conquiesta de Savannah, en a costa de Cheorchia. Ye considerato uno d'os primeros chenerals en fer una guerra muderna, en fer una politica de tierra cremata en o territorio conquiesto a los sudistas ta crebar a suya voluntat de resistencia.